kardosdrur/scandi-wiki huggingface dataset:
Éric Lucas

Éric Lucas (født 29. maj 1971 i Montreal i Canada) er en aktiv professionel canadisk bokser med en højde på 183 cm.

Lucas blev professionel i 1991 og havde sin debutkamp mod Errol Brown. I 1995 tabte han til amerikaneren Bryant Brannon og flyttede derefter midlertidigt til let-sværvægter. I januar 1996 stillede han op mod WBC mesteren Fabrice Tiozzo, men tabte på point. Herefter vendte han tilbage i super mellemvægt, og fik i juni 1996 chancen for sin næste titelkamp mod IBF mesteren Roy Jones Jr., men tabte også denne gang.

Lucas vandt WBC titlen fra briten Glenn Catley i 2001. Han forsvarede det tre gange (blandt andre mod Sheikha Omar) før han miste den under en omdiskuteret afgørelse i en kamp mod Markus Beyer i Tyskland i april, 2003.

Den tidligere WBC super-mellemvægt verdensmester, annoncerede sin pensionering efter et 10. rundes TKO nederlag mod WBA super-mellemvægt mesteren Mikkel Kessler i København. Hans karriere som helhed ligger på 38-7-3 med 14 knockouts. Lucas er nu leder af InterBox, et bokse promotingselskab, hvor også hans tidligere træner Stéphan Larouche er ansat.

Han kom tilbage til ringen i Montreal den 11. december 2009, og vandt mod Ramon Pedro Moyabo med KO i 4. runde. Han næste kamp vil være mod Librado Andrade den 28. maj 2010, i Quebec City.

Boksere fra Canada
Just Push Play

Just Push Play er Aerosmith' 13. album og udsendt i marts 2001. Det er produceret af Marti Frederiksen og Marti Hudson, og fremstår som bandets mest "poppede" udgivelse. Det peakede som #2 på Billboard 200, men vandt aldrig rigtig indpas hos fans og på hitlisterne. Indeholder et ganske stort hit i Jaded, som opnåede en plads som #7 på Billboard Single Top 100 og #1 på Mainsteam Rock Tracks. Nummeret vandt også MTV People's Choice Award i 2001. Resterende singler formåede ikke at imponere på hitlisterne.

Joe Perry udtalte i 2010, at han ikke mente, at bandet havde lavet et ordentlig album i årevis. Og at når han lyttede til Just Push Play, følte han ikke, han hørte et Aerosmith album. Ifølge Joe Perry, lærte det ham selv og bandet, hvordan et Aerosmith album ikke skulle produceres.

Trackliste 
 1. "Beyond Beautiful"
 2. "Jush Push Play"
 3. "Jaded"
 4. "Fly Away From Here"
 5. "Trip Hoppin'"
 6. "Sunshine"
 7. "Under My Skin"
 8. "Luv Lies"
 9. "Outta Your Head"
 10. "Drop Dead Georgous"
 11. "Light Inside"
 12. "Avant Garden"

Album fra 2003
Aerosmith-album
Honkin' on Bobo

Honkin' on Bobo er Aerosmiths 14. album. Det er en hyldest til bandets inspirations kilder og et cover album. Det blev udsendt i marts 2004, og produceret af Jack Douglas og Marti Frederiksen. Det toppede som nummer #5 på Billboard 200, og har solgt til guld i de lande, det er blevet udsendt. Blandt de mest kendte cover numre på albummet er "Road Runner" og "Baby, Please Don't Go". Albummet indeholder ingen hitsingler. Aerosmith udtalte i forbindelse med albummets udgivelse, at de så det som et privilegium, at have mulighed for at lave et cover album.

Numre 
 "Road Runner"
 "Shame, Shame, Shame"
 "Eyesight To The Blind"
 "Baby, Please Don't Go"
 "Never Loved A Girl"
 "Back Back Train"
 "You Gotta Move"
 "The Grind" (originalt Aerosmith)
 "I'm Ready"
 "Temperature"
 "Stop Messin' Around"
 "Jesus Is On The Main Line"

Album fra 2004
Aerosmith-album
György A. Oláh

George A. Olah (født 22. maj 1927, død 8. marts 2017) var en ungarsk-født amerikansk kemiker. i 1994 modtog han Nobelprisen i kemi. 

Nobelprismodtagere i kemi
Kemikere fra Ungarn
Kemikere fra USA
Nobelprismodtagere fra USA
Personer fra Budapest
Modtagere af Priestley Medal
Fuyang (Anhui)

Fuyang (Kinesisk skrift: 阜阳市; pinyin: Fǔyáng) er et bypræfektur i provinsen Anhui i Kina. Den har et areal på 9.979 km² og ca. 8,97 mill. indbyggere (2002).

Administrative enheder
Fuyang består af tre bydistrikter, fire amter og et byamt:
Bydistriktet Yingzhou (颍州区), 496 km², ca. 590.000 indbyggere ;
Bydistriktet Yingdong (颍东区), 685 km², ca. 590.000 indbyggere ; 
Bydistriktet Yingquan (颍泉区), 643 km²,  ca. 630.000 innbyggere;
Amtet Linquan (临泉县), 1.818 km²,  ca. 1.900.000 innbyggere;
Amtet Taihe (太和县), 1.882 km²,  ca. 1.530.000 innbyggere;
Amtet Funan (阜南县), 1.929 km²,  ca. 1.480.000 innbyggere;
Amtet Yingshang (颍上县), 1.859 km²,  ca. 1.510.;000 innbyggere;
Byamtet  Jieshou (界首市), 667 km²,  ca. 740.000 innbyggere.

Etnisk sammensætning (2000)

Trafik
Kinas rigsvej 105 går gennem præfekturet. Denne vigtige trafikåre begynder i Beijing, går mod syd og ender ved kysten i Zhuhai i provinsen Guangdong. Den går gennem større byer som Tianjin, Dezhou, Jining, Shangqiu, Jiujiang, Nanchang og Guangzhou.

Bypræfekturer i Anhui
Rosalynn Carter

Eleanor Rosalynn Smith Carter (født 18. august 1927) er i kraft af sit ægteskab med USA's præsident Jimmy Carter landets tidligere førstedame i i perioden 1977-1981.

Eksterne henvisninger 

USA's førstedamer
Kvindernes æresgalleri i USA
Jesper Madsen

Jesper Madsen (3. august 1957 i Oksbøl – 9. juli 1999) var en dansk organist og komponist.

Jesper Madsen blev uddannet som organist ved Vestjysk Musikkonservatorium, hvor han tog kirkemusikalsk diplomeksamen i 1982. Straks herefter blev han ansat ved Klosterkirken i Nykøbing Falster, hvor han var organist frem til 1997. De sidste to år af sit liv var han ansat som organist ved Vor Frelsers kirke i Esbjerg.

Jesper Madsen var en stor prisbelønnet orgelspiller, der havde en omfattende karriere som orgelsolist i både ind- og udland. Han medvirkede således også i adskillige optagelser til radio og tv. I 1986 vandt han Odense Internationale Orgelkonkurrence, og han var prisvinder ved den fjerde internationale Albert Schweizer-Orgelfestival i Deventer.

Hans karriere omfattede også pædagogisk virksomhed, idet han var lærer ved Det Fynske Musikkonservatorium (1985-91), ved Det Kongelige Danske Musikkonservatorium (1989-94) og ved Vestjysk Musikkonservatorium (1997-99). Fra 1994 og frem til sin død var han fast gæstelærer ved Franz Liszt-Akademiet i Budapest.

Som komponist har han efterladt en række værker for orgel og kor. I 1999 vandt han med værket Perikope førsteprisen i Folkekirkens Ungdomskors konkurrence om et værk for børne-/ungdomskor.

Værker (uddrag) 
For orgel: 
 Prætoriusvariationer – (1983)
 4 intermezzi d'occasione – (1985)
 Siseby Orgelbog 
 16 Salmeforspil – (1986)
 21 Orgelkoraler 
 9 Orgelkoraler 
 5 Præludier 

For klaver:
 La Torre Festiva, Piano Piece for a Painter – (1998)

For kor:
 Se, nu stiger solen 
 Du lysets Gud 
 Magnificat & Nunc Dimittis 
 Se vi går op til Jerusalem 
 Veni veni Emmanuel 
 Op, thi dagen nu frembryder
 Perikope – (1999) 3 satser til kirkeåret, (3-stemmigt børnekor, trompet, basun og orgel) 
 Versikler og korsvar

Indspilninger 
 Matthias Weckmann orgelværker, 1991
 Jesper Madsen egne orgelværker, 2000
 Dagen Viger. In Memoriam. Peter Møller & Jesper Madsen, 2004

Eksterne henvisninger 
 Jesper Madsen – in Memoriam
 VMK: "Mindekoncert: Madsen/Møller"
 Værkerdatabasen hos SNYK 

Organister fra Danmark
Huainan

Huainan (Kinesisk skrift: 淮南; pinyin: Huáinán) er en by på præfekturniveau i provinsen Anhui i den centrale del af Kina. Den har et areal på 	2.596,4 km², og befolkningen anslås (2004) til 2,31 millioner mennesker. Floden Huai He løber gennem præfekturet.

Administrative enheder 

Huainan er inddelt i fem distrikter og et amt:
 Distriktet Tianjia'an (田家庵区), 239 km², 500.000 indbyggere, præfekturets administrationsby;
 Distriktet Datong (大通区), 314 km², 180.000 indbyggere;
 Distriktet Xiejiaji (谢家集区), 273 km², 330.000 indbyggere;
 Distriktet Bagongshan (八公山区), 93 km², 170.000 indbyggere;
 Distriktet Panji (潘集区), 607 km², 430.000 indbyggere;
 Amtet Fengtai (凤台县), 1.000 km², 700.000 indbyggere.

Trafik 
Kinas rigsvej 206 går fra kystbyen Yantai til kystbyen Shantou i provinsen Guangdong. Den går gennem provinserne Shandong, Jiangsu, Anhui, Jiangxi og til slutt Guangdong.

Historie 
Byen Huainan blev grundlagt af bønder 283 f.Kr., og blev Anhuis «kornkammer» på grund af sine store landbrugsarealer. 

I 1112 foretog borgmester Gohku Wong en folketælling som kom til et indbyggertal på 15.923.

Efter mange århundredes vækst og udvikling fulgte de såkalt «halvtres sorte år». Fra 1580 til 1630 var det uår; der udbrød alvorlig hungersnød og antallet af arbejdsløse steg hurtigt. Der fandt en hurtig affolkning af byen sted. I 1630 var der en storm som rasede i en uge, og byen blev næsten fuldstændig raseret. Men efter stormen var markerne igen frugtbare, og byen blev genopbygget og fik et hurtigt økonomisk opsving. 

Byen blev et kulturelt og religiøst centrum, og kejserne byggede flere residenser i området.

Eksterne henvisninger 

Bypræfekturer i Anhui
Manderup

Navnet Manderup kan henvise til flere emner:

 stednavne
 Manderup (Osted Sogn) – en bebyggelse og et ejerlav i Osted Sogn, Lejre Kommune
 Manderup (Skibby Sogn) – en bebyggelse og et ejerlav i Skibby Sogn, Frederikssund Kommune
 Manderup (Slangerup Sogn) – en bebyggelse og et ejerlav i Slangerup Sogn, Frederikssund Kommune

 personer
 Manderup (slægt)
 Elisabeth Nielsdatter Manderup
 Niels Andersen
 Niels Mandorp
 Niels Knudsen Manderup
 Niels Nielsen

 Manderup Due (officer) (1668-1710), dansk officer
 Otto Manderup Rantzau (1719-1768), dansk stiftamtmand
Slangerup (flertydig)

Slangerup er navnet på flere lokaliteter i Danmark:
 Slangerup – en bebyggelse og et ejerlav i Slangerup Sogn, Frederikssund Kommune
 Slangerup (Ringsted Sogn) – en bebyggelse og et ejerlav i Ringsted Sogn, Ringsted Kommune
Huangshan (by)

Huangshan (Kinesisk skrift: 黄山; pinyin: Huángshān) er et bypræfektur i den sydligste del af provinsen Anhui i Folkerepublikken Kina. På dets område på 9 807 km² ligger de berømte Huangshan-bjerge der er på UNESCOs Verdensarvsliste. Huangshan havde i 2003 1,47 mill. indbyggere.

Administrative enheder 
Huangshan består af tre bydistrikter og fire amter:
 Bydistriktet Tunxi (屯溪区), 249 km², 150.000 indbyggere;
 Bydistriktet Huangshan (黄山区), 1.669 km², 160.000 indbyggere;
 Bydistriktet Huizhou (徽州区), 424 km², 100.000 indbyggere;
 Amtet She (歙县), 2.;236 km², 500.000 indbyggere;
 Amtet Xiuning (休宁县), 2.125 km², 270.000 indbyggere;
 Amtet Yi (黟县), 847 km², 100.000 indbyggere;
 Amtet Qimen (祁门县), 2.257 km², 190.000 indbyggere.

Trafik 
Kinas rigsvej 205 passerer gennem området. Den begynder i Shanhaiguan i Hebei og ender i den sydlige del af Shenzhen i provinsen Guangdong. Undervejs går den gennem blandt andet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Bypræfekturer i Anhui
NordseeMuseum Husum

NordseeMuseum Husum (tysk) eller Nordsø Museet Husum (dansk) er Nordfrislands og Husum bys centrale museum. Museet består af et kulturhistorisk og et kunsthistorisk emneområde. 

Folkesagnet om den sunkne by Rungholt på Strand danner optakten til emneområde Liv ved kysten. Udstillingen dokumenterer ved hjælp af fund fra vadehavet, store modeller af diger og tidevandet samt historiske landkort havets omskabende indflydelse på det nordfrisiske landskab og viser sammenhængen mellem det maritime, historiske og kulturelle udvikling i Nordfrisland. Separate områder fokuserer på enkelte aspekter som kystbeskyttelse, folkelivet i Nordfrisland, livet på halligerne og naturens verden. 

Museet råder blandt andet over en rekonstrueret sømandsstue fra Før i målestok 1:1, nordfrisiske folkedragter og en dokumentation om digebygningens og landvindingens historiske udvikling. Der kan også lyttes til det nordfrisiske sprog, som stadig tales af op til 10.000 menesker.

Museets kunstområde omfatter især billeder af nordfrisiske malere fra 1800- og 1900-tallet samt museumsstifteren Ludwig Nissens samling af amerikansk kunst. Blandt de nordfrisiske malere kan nævnes Carl Ludwig Jessen fra Dedsbøl ved Tønder. I bygningens nederste etage befinder sig Café Brütt, hvor skulpturer af Adolf Brütt er udstillet.

Nordsømuseet befinder sig i det såkaldte Ludwig-Nissen-Hus. Huset blev oprettet i årene 1934 til 1937. Oprettelsen blev finansieret af den formue, den til Amerika udvandrede Ludwig Nissen  efterlod sin fødeby Husum efter hans død. Hans Folkets Hus blev åbnet i 1937 og udvidet i 1986. I årene 2002 til 2007 skete en stor ombygning af hele bygningskomplekset. Ombygningen kostede cirka 2,3 millioner euro. I 1986 genåbnede museet under det nuværende navn NordsøMuseet Husum. Museet har kørestolsrampe og elevator.

Eksterne links
 Museets hjemmeside (tysk, dansk og engelsk)
 Om Nordsø Museet i Husum (dansk)

Husum
Museer i Tyskland
Museer etableret i 1937
Gian Francesco Malipiero

Gian Francesco Malipiero (født 18. marts 1882 i Venedig, Italien, død 1. august 1973 i Asolo, Treviso, Italien) var en italiensk komponist og lærer.

Studerede i 1905 og 1909 hos Max Bruch i Berlin og flyttede til Paris, hvor han blev præsenteret for Claude Debussy og Maurice Ravels kompositioner. Overværede også her uropførelsen af Igor Stravinskijs Le sacre du printemps.

Mødte så Alfredo Casella, som gav ham et helt nyt og frisk syn på musik.

Var professor i komposition på Parma musikkonservatorie (1921-1924), og blev i 1932 professor på Venice Liceo Musicale, han underviste bl.a. Luigi Nono.

Malipiero har komponeret 11 nummererede symfonier, og 6 unummererede, orkesterværker, operaer, vokalværker og balletmusik.

Han er en af italiens betydningsfulde komponister i den moderne stil.

Udvalgte værker 

 Sinfonia degli eroi (Heltenes Symfoni) (1905) - for orkester
 Sinfonia del mare (Havets Symfoni) (1906) - for orkester
 Sinfonia del silenzio e de la morte (Symfoni af stilhed og død) (1909-1910) - for orkester
 Sinfonia in un tempo (Symfoni i en tid) (1950) - for orkester
 Sinfonia dello Zodiaco (Zodiacs Symfoni) (1951) - for orkester
 Sinfonia per Antigenida (Symfoni for Antigenida) (1962) - for orkester
 Symfoni nr. 1 "In quattro tempi, come le quattro stagioni" (I fire omgange, ligesom de fire årstider) (1933) - for orkester
 Symfoni nr. 2 "Elegiaca" (Elegi) (1936) - for orkester
 Symfoni nr. 3 "Delle campane"  (Af klokkerne) (1944–1945) - for orkester
 Symfoni nr. 4 "In memoriam" (Til minde) (1946) - for orkester
 Symfoni nr. 5 "Concertante in eco" (Koncertante i Ekko) (1947) - for orkester
 Symfoni nr. 6 "Degli archi" (Buer) (1947) - for orkester
 Symfoni nr. 7 "Delle canzoni" (Sange) (1948) - for orkester
 Symfoni nr. 8 "Symphonia brevis" (Lille Symfoni) (1964) - for orkester
 Symfoni nr. 9 "Dell'Ahimè" (1966) - for orkester
 Symfoni nr. 10 "Atropo" (Atropos) (1966–1967) - for orkester
 Symfoni nr. 11 "Delle cornamuse" (Sækkepiber) (1969) - for orkester
 Pause del silenzio (Stilhedens pause) (1917) - for orkester
 2 Violinkoncerter (1932, 1963) - for violin og orkester
 6 Klaverkoncerter (1931, 1937, 1948, 1950, 1958, 1964) - for klaver og orkester
 Fløjtekoncert (1968) - for fløjte og orkester
 Elegia Capriccio (Elegisk Capriccio) (1953) - for orkester
 Vivaldiana (1952) - for orkester
 Omaggio a Belmonte (Hyldest til Bel Monte) (1971) - for orkester

Kilder 
 Om Gian Francesco Malipiero på www.musicweb-international.com 

Komponister fra Italien
Klassiske komponister fra det 20. århundrede
Personer fra Venedig
Italienere i 1800-tallet
Italienere i 1900-tallet
Wo bist du?

"Wo bist du" er den femte sang på albummet Rosenrot af Rammstein. Sangen er inspireret af Madeleine McCann-sagen om den lige engelske pige, som er forsvundet og ikke er blevet fundet.

Rammstein

de:Rosenrot (Album)#Wo bist du?
Granville Bantock

Sir Granville Ransome Bantock (7. august 1868 i London, England – 16. oktober 1946) var en engelsk komponist og dirigent.

Bantock studerede på Royal Academy of Music i London. begyndte at dirigere New Brighton Tower koncerterne , og dirigerede også Liverpool Orchestral society, hvor han opførte værker af komponister som Edward German, Charles Villiers Stanford og Hubert Parry.

Han uopførte også her Frederick Delius´s orkesterværk, Brigg Fair d. 18 Januar 1908.

Han har komponeret 4 symfonier, orkesterværker, operaer, vokal og kormusik.

Udvalgte værker 

 Symfoni nr. 1 "Hebridean" (Hebridisk) (1913) - for orkester
 Symfoni nr. 2 "Pagan" (Hedensk) (1927-1936) - for orkester
 Symfoni nr. 3  "Den cypriotiske gudinde" (1938-1939) - for orkester
 Symfoni nr. 4 "Keltisk" (1940) - for 6 harper, strygere og orkester
 "Elegisk digt" (1898) - for cello og orkester 
 "Irans perle" (1894) - opera 
 "Skotsk rapsodi" (1913) - for orkester
 "Gaelens land"  (1915) (suite) - for strygeorkester

Eksterne henvisninger 

 

Komponister fra England
Klassiske komponister fra det 20. århundrede
Renault Koleos

Renault Koleos er en SUV-model fra personbilsafdelingen af Renault. Modellen kom på markedet i 2008, og er baseret på samme platform som Nissan X-Trail, Nissan Qashqai og Nissan Rogue.

Der kan vælges mellem to forskellige motorer, som begge har 4 cylindre og 16 ventiler. Det drejer sig dels om en benzinmotor på 2,5 liter med 171 hk, og dels en dieselmotor på 2,0 liter, som findes i to effekttrin, 150 og 173 hk. Dieselmotoren har som standard commonrailindsprøjtning og partikelfilter.

Benzinmotoren kommer fra Nissan, mens dieselmotoren er bygget i samarbejde mellem Renault og Nissan.

Koleos' konkurrenter er bl.a. Audi Q5, BMW X3, Hyundai Tucson/ix35, Subaru Forester og Volkswagen Tiguan.

Tekniske specifikationer

Fodnoter

Eksterne kilder/henvisninger 

Koleos
SUV'er
Forhjulstrukne biler
Biler introduceret i 2008
Biler fra 2000'erne
Biler fra 2010'erne
Edward German

Sir Edward German (Jones) (17. februar 1862 Witchurch, Shropshire, England – 11. november 1936 i London, England) var en engelsk komponist og musiker.

German Studerede klaver og orgel som barn, og spillede violin i amatørorkestre.

Som 18 årig blev han optaget på Royal Academy of Music i London.

Germans oprindelige efternavn var Jones, men han skiftede navn, da han ikke ville blive forvekslet med en anden elev på akademiet, som bar samme navn som ham.

Han er bedst kendt for sin musik til scenen, såsom Richard den III, og Henry den VII. Han har også komponeret 2 symfonier, orkesterværker, operaer, klaverværker og violinværker.

Udvalgte værker 

 Symfoni nr. 1 (i E-mol) (1887) - for orkester
 Symfoni nr. 2 "Norwich" (i A-mol) (1893) - for orkester
 Symfonisk suite "Leeds" (i D-mol) (1895) - for orkester
 "Hamlet" (Symfonisk digtning) (1897) – for orkester
 Walisisk rapsodi (1904) – for orkester
 "Bolero" (1883) – for orkester
 "Kroningsmarts og salme (1911) – for orkester
 "De irske vagter" (1918) – for orkester
 "Richard III" (1889) – for scenen
 "Henry VII" (1892) – for scenen
 "Fristeren" (1893) – for scenen
 "Romeo og Julie" (1895) – for scenen
 "Engelske Nell" (1900) – for scenen
 "Yndefuld dans" (1891) - for klaver
 "Polsk dans" (1891) - for klaver
 "Nattesang" (1882) - for violin
 "Kærlighedssang" (1883) - for violin
 "De to poeter" (1886) - opera
 "Tom Jones" (1907) – opera

Eksterne henvisninger 

Komponister fra England
Klassiske komponister fra det 20. århundrede
Ernst Krenek

Ernst Krenek (født 23. august 1900 i Wien, Østrig, død 22. december 1991 Palm Springs, Californien, USA) var en østrigsk-amerikansk komponist.

Krenek studerede først i Wien, dernæst i Berlin hos Franz Schreker. Han var derefter dirigent ved en masse tyske orkestre.

Krenek blev i 1924 gift med komponisten Gustav Mahlers datter Anna, men ægteskabet varede kort.

Han måtte flygte til USA i 1938 efter nazisternes magtovertagelse i Tyskland. I USA underviste han på Hamline University og Saint Paul, Minnesota (1942-1947). Krenek blev amerikansk statsborger i 1945.

Krenek er nok mest kendt for operaen Johnny Spiller Op. Han har også komponeret fem nummererede symfonier og tre unummererede symfonier, orkesterværker, balletmusik, vokalmusik, kammermusik og koncerter for forskellige instrumenter.

Udvalgte værker 

 Symfoni nr. 1 (1921) - for orkester
 Symfoni nr. 2 (1922, rev. 1923) - for orkester
 Symfoni nr. 3 (1922) - for orkester
 Symfoni nr. 4 (1947) - for orkester
 Symfoni nr. 5 (1949) - for orkester
 Lille Symfoni (1928) - for kammerorkester
 Symfoni (1924-1925) - for blæserorkester og slagtøj
 Symfoni "Pallads Athene" (1954) - for orkester
 2 Violinkoncerter (1924, 1953-1954) - for violin og orkester
 Cellokoncert (1952-1953) - for cello og orkester
 4 Klaverkoncerter (1923, 1937, 1946, 1950-1951) - for klaver og orkester
 2 Orgelkoncerter (1978-1979, 1982) - for orgel, strygeorkester og (nr. 2) - orkester
 Harpekoncert (1951) - for harpe og kammerorkester
 "Johnny Spiller op" (1925-1926 rev. 1927) - opera
 "Diktatoren" (1925-1928) – opera
 Bluff (1924-1925) – operette 
 "Orfeus og Eurydike (1923-1926) – opera
 "Mammon" (1925) – ballet
 "Den udvekslede Amor"'' (1925) – ballet

Eksterne henvisninger 

Komponister fra USA
Komponister fra Østrig
Klassiske komponister fra det 20. århundrede
Østrigere i 1900-tallet
Personer fra Wien
Aaron Kernis

Aaron Jay Kernis (født 15. januar 1960 i Philadelphia, Pennsylvania, USA) er en amerikansk komponist.

Kernis begyndte at studere violin og klaver, og skiftede som 13 årig til kompositions studier.

Han studerede på Manhattan School of Music, San Francisco Conservatory og Yale University hos John Adams, Jacob Druckman og Charles Wuorinen.

Kernis fik sin musik opført som 23 årig af New York Philharmonic Orchestra.

Han har skrevet 4 symfonier, orkestermusik, bl.a. den dybtfølte Musica Celestis, udarbejdet af 2 satsen fra hans 1 strygekvartet til strygeorkester.

Diskografi 

 Symfoni i bølger (nr. 1) - for orkester
 Symfoni nr. 2 - for orkester
 Symfoni nr. 3 - for orkester
 Symfoni nr. 4 "Chromelodeon" - for orkester
 "Drømmen om morgenhimlen" - for orkester
 "Spejl af varme og lys" - for orkester
 "Usynlig Mosaic III" - for orkester
 "Sange af uskyld" – for høj stemme
 "Farvede marker"- for orkester
 Dobbelt koncert -  for violin og guitar
 "Musica Celestis" (Den himmelske musik) - for strygeorkester
 "Haven af lys" - for orkester
 2 strygekvartetter

Komponister fra USA
Klassiske komponister fra det 20. århundrede
Personer fra Philadelphia
Manny Siaca

Manuel Alejandro Siaca (født 21. november 1975) er en bokser fra Puerto Rico i super-mellemvægt. Siaca blev født i Toa Baja i Puerto Rico. 

Han blev professionel i 1997 og udfordrede Bruno Girard i 2000 til WBA Supermellemvægttitelen, men tabte en split beslutning. I 2001 stillede han op mod Byron Mitchell hvor han kunne opnå den ledige WBA Super mellemvægttitel.
Selvom Siaca var nede i 9. og 12. runde var han førende i kampen, men blev stoppet i 12. runde. Han udfordrede Mitchell senere på året og i en kamp, hvor Siaca var nede i den første og Mitchell var nede i den 12., tabte Siaca ved split beslutning.
I 2004 var Siaca i stand til at vinde WBA Supermellemvægt-bæltet i en forstyrret split beslutning sejr over Anthony Mundine. Han mistede titlen i sit første forsvar mod danske Mikkel Kessler, efter Siaca forblev i sit hjørne efter runde 7.
I 2006 rykkede han op i vægt og kæmpede mod Silvio Branco for den midlertidige WBA Light Heavyweight Titel, men tabte afgørelsen.

Boksere fra Puerto Rico
Andre Thysse

Andre Thysse (født 24. marts 1969 i Germiston, Gauteng, Sydafrika, død 22. juli 2021) var en sydafrikansk professionel bokser i supermellemvægt/let-sværvægtklassen. Han vandt 20 kampe (med 12 KO's), tabte 8 og 0 uafgjorte.

Han har bokset mod kendte boksere som tyske Markus Beyer og danske Mikkel Kessler.

Hans seneste kamp var mod Emmanuel Duma den 29. september i Thysses hjemby hvor han vandt kampen på KO i 5. runde.

Boksere fra Sydafrika